《于菟门》
清代·姚燮

微晖澹木色，被石如黄毛。閜然元窍虚，怒作饥声号。

岂伊真宰心，亦未除牢骚。特挈九地根，弗使星精韬。

野蹯横狐獭，远顾多藏逃。携锄芟乱荆，我能探其巢。

视下已万仞，蹴脊当至高。白云堪手搴，恨为风所漂。

振袂欲上天，松枝猛相挠。神兽不孤处，驺虞今倘遭。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。